ที่ มท ๐๘10.7/วว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 สิงหาคม ๒๕63

เรื่อง การจดทะเบียนพาณิชย์ของนิติบุคคลสำหรับธุรกิจประเภทพาณิชย์อิเล็กทรอนิกส์

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0810.7/ว 1376 ลงวันที่ 8 พฤษภาคม 2563

สิ่งที่ส่งมาด้วย สำเนาหนังสือกรมพัฒนาธุรกิจการค้า ที่ พณ 0817/1741

 ลงวันที่ 29 กรกฎาคม 2563 จำนวน 1 ฉบับ

 ตามที่กรมส่งเสริมการปกครองท้องถิ่น ขอความร่วมมือจังหวัดแจ้งเจ้าหน้าที่ผู้ปฏิบัติงาน ด้านทะเบียนพาณิชย์ของเทศบาล องค์การบริหารส่วนตำบล และเมืองพัทยา เข้าใช้งานระบบจดทะเบียนพาณิชย์ (ใหม่) ที่ https://dbdregcom.dbd.go.th และส่งสำเนาประกาศที่เกี่ยวข้อง ในการจดทะเบียนพาณิชย์ ขั้นตอนการใช้งานระบบจดทะเบียนพาณิชย์ รายละเอียดตามหนังสือที่อ้างถึง นั้น

 กรมส่งเสริมการปกครองท้องถิ่น ได้รับแจ้งจากกรมพัฒนาธุรกิจการค้าว่า เพื่อให้การรับจดทะเบียนพาณิชย์เป็นไปในแนวทางเดียวกัน ในกรณีที่นิติบุคคลมีหน้าที่ต้องจดทะเบียนพาณิชย์ นิติบุคคลดังกล่าว ต้องมีวัตถุประสงค์ตรงกับพาณิชยกิจที่ขอจดทะเบียน หากไม่มีวัตถุประสงค์ ตามที่ขอจดทะเบียนพาณิชย์ นิติบุคคลนั้น ๆ ต้องยื่นจดทะเบียนแก้ไขเพิ่มเติมวัตถุประสงค์ให้ครอบคลุมพาณิชยกิจที่ขอจดทะเบียนก่อน แล้วจึงขอยื่นจดทะเบียนพาณิชย์ได้ สำหรับกรณีนิติบุคคล มีวัตถุประสงค์หลักในการจำหน่ายสินค้าหรือบริการ ซึ่งได้มีการจดทะเบียนวัตถุประสงค์ไว้แล้ว หากประสงค์จะจำหน่ายสินค้าหรือบริการนั้น โดยวิธีใช้ สื่ออิเล็กทรอนิกส์ผ่านระบบเครือข่ายอินเตอร์เน็ตก็สามารถยื่นจดทะเบียนพาณิชย์ได้ ทั้งนี้ สามารถสอบถามรายละเอียดได้ที่ กองทะเบียนบริษัทมหาชนและธุรกิจพิเศษ กรมพัฒนาธุรกิจการค้า โทรศัพท์หมายเลข 02 547 4446 – 7 รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดทราบ และแจ้งให้องค์กรปกครองส่วนท้องถิ่นในพื้นที่ทราบและถือปฏิบัติต่อไป สำหรับจังหวัดชลบุรี ให้แจ้งเมืองพัทยาเพื่อทราบและถือปฏิบัติด้วย

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ................................

ผอ.กพส. .............................

ผอ.กง.บด. .........................

หน.กง. ................................พวผ. ...................................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. ๐-๒๒๔๑-๙๐๐๐ ต่อ 2322 โทรสาร ๐-๒๒๔1-6956

ผู้ประสานงาน นางสาวชนเนษฎ์ แก้วพุฒ โทร 09 5669 3645